SVMS-01 ยูเนี่ยนแฟล็ก

* ด้านหน้า
* ด้านหลัง
* ไฟลท์ฟอร์ม

**SVMS-01 ยูเนี่ยนแฟล็ก** (อังกฤษ: Union Flag, ญี่ปุ่น: ユニオンフラッグ, โรมาจิ: Yunion furaggu) เป็นโมบิลสูทที่ผลิตจำนวนมากของยูเนี่ยน ปรากฏตัวครั้งแรกในโมบิลสูทกันดั้มดับเบิ้ลโอ ซีซัน 1 นักบินของแฟล็กจะถูกเรียกว่า "แฟล็กไฟท์เตอร์" เช่น เกรแฮม เอเคอร์, ฮาเวิร์ด เมสัน และดาริล ดัดจ์

## เทคโนโลยีและความสามารถในการต่อสู้

โมบิลสูทรุ่นผลิตจำนวนรุ่นใหม่ของยูเนี่ยนในปี ค.ศ. 2307 ยูเนี่ยนแฟล็กเป็นผู้สืบทอดสายการพัฒนามาจาก VMS-15 ยูเนี่ยนเรียลดู มันได้รับการพัฒนาโดยคำนึงถึงการออกแบบใหม่ทั้งหมดและไม่ได้อิงกับเรียลดูโดยตรง นอกจากนี้ โมเดลนัมเบอร์ของมันถูกรีเซ็ตเป็น '01' เพื่อแสดงถึงมาตรฐานใหม่ของยูเนี่ยน ว่ากันว่าความสมบูรณ์ระดับสูงของแฟล็กทำให้ AEU ใช้มันเป็นข้อมูลอ้างอิงในการพัฒนา AEU-09 AEU อีแน็ค

เช่นเดียวกับเรียลดู แฟล็กก็สามารถเปลี่ยนร่างระหว่าง MS ฟอร์มและไฟลท์ฟอร์มที่มีลักษณะเหมือนเครื่องบินเจ็ท จุดประสงค์หลักของไฟลท์ฟอร์มไม่ได้มีไว้สำหรับการเดินทางแค่ภายในอาณาเขตของยูเนี่ยนเท่านั้น แต่ยังใช้สำหรับปฏิบัติการในภารกิจทั่วโลก ทำให้ยูเนี่ยนถูกหลายประเทศขนานนามว่าเป็น "ตำรวจโลก" แฟล็กนั้นต่างจากเรียลดูและโมบิลสูทที่บินได้รุ่นก่อนหน้า มันถูกออกแบบมาให้สามารถเปลี่ยนโหมดโดยไม่จำเป็นต้องเปลี่ยนชิ้นส่วนบนพื้นดิน อย่างไรก็ตาม การเปลี่ยนร่างขณะอยู่ในสนามรบหรือเปลี่ยนร่างกลางอากาศนั้นก็ยังเป็นเรื่องที่อันตรายเพราะจะทำให้ข้อต่อรับภาระหนัก แต่ก็มีเทคนิคพิเศษที่ทำให้สามารถเปลี่ยนร่างกลางอากาศได้ซึ่งเรียกว่า 'เกรแฮมสเปเชี่ยล' ซึ่งตั้งชื่อเป็นเกียรติแด่เกรแฮม เอเคอร์

แฟล็กได้รับความคล่องตัวโดดเด่นด้วยเครื่องยนต์เจ็ทไฮโดรเจนพลาสม่า 4 เครื่อง 2 เครื่องหลักติดตั้งด้านหลัง ส่วนอีก 2 เครื่องที่มีขนาดเล็กกว่าติดตั้งอยู่ที่เอวด้านหลัง เชื้อเพลิงไฮโดรเจนของเครื่องยนต์ถูกเก็บไว้ในพันธะของโมเลกุลคาร์บอนที่ประกอบเป็นโครงของโมบิลสูท มันช่วยลดความเสี่ยงที่หุ่นจะระเบิดเมื่อถูกโจมตีโดยศัตรู และยังขจัดความจำเป็นในการจัดพื้นที่สำหรับถังเชื้อเพลิง ห้องนักบินของแฟล็กมีข้อกำหนดเหมือนกับของเรียลดูและตั้งอยู่ในส่วนท้องของโมบิลสูทที่มีลักษณะเหมือนกับกลอง ที่นั่งของห้องนักบินจะหมุนเพื่อให้เข้ากับโหมดของโมบิลสูท เพื่อเพิ่มความต้านทานของนักบินต่อแรง G เบาะนั่งนี้จะอยู่ในตำแหน่งที่ปรับเอนได้ระหว่างไฟลท์ฟอร์ม และอยู่ใกล้กับตำแหน่งตั้งตรงใน MS ฟอร์ม

ในฐานะโมบิลสูทที่ใช้พลังงานแสงอาทิตย์ แฟล็กมีเสาอากาศในตัวสำหรับรับพลังงานแสงอาทิตย์จากลิฟต์วงโคจรของยูเนี่ยนผ่านคลื่นไมโครเวฟ นั้นหมายความว่าหุ่นจะมีพลังใช้อยู่เสมอและไม่มีวันหมดตามทฤษฎี น่าเสียดายที่ยูเนี่ยนยังสร้างเครือข่ายเครื่องรับพลังงานครอบคลุมได้เพียงแค่อาณาเขตของตนเท่านั้น ทำให้กองกำลังของยูเนี่ยนที่ถูกส่งไปยังประเทศต่างๆทั่วโลกไม่สามารถรับพลังงานจากคลื่นไมโครเวฟได้ แฟล็กยังมีองค์ประกอบเซ็นเซอร์ขนาดเล็กจำนวนมากที่ฝังบนใบหน้าเพื่อแสดงรูปแบบการเรืองแสงสำหรับการสื่อสาร, สัญญาณแสง ฯลฯ และกล้องหลักของมันอยู่ในช่องว่างระหว่างเกราะบนใบหน้าและส่วนศีรษะ ในขณะที่ส่วนบนและส่วนล่างของแฟล็กสามารถแยกออกได้เหมือนกับของเรียลดู แต่ของแฟล็กมีห้องนักบินสำรองเพิ่มเติมอยู่ที่เอว (เรียกอีกอย่างว่าห้องนักบินย่อย) อย่างไรก็ตาม พวกเขาไม่สามารถด็อคกิ้งได้ในขณะที่บินอยู่กลางอากาศ

สไตล์การต่อสู้ของแฟล็กนั้นเน้นความคล่องตัวสูงและสอดคล้องกับการเป็นหุ่นที่บินได้ อาวุธส่วนใหญ่ที่ติดตั้งจึงเน้นที่ความสามารถในการใช้งานและน้ำหนักเบา อาวุธพื้นฐานประกอบด้วย 20 มม. แมชชีนกัน, ลิเนียร์ไรเฟิล, โซนิคเบลด (พลาสม่าซอร์ด), ดีเฟนส์ร็อด, มิสไซล์ และบางส่วนถือได้ว่าเป็นรุ่นปรับปรุงของเรียลดู เมื่อพิจารณาถึงแรงต้านของอากาศ โซนิคเบลด (พลาสม่าซอร์ด) มิสไซล์ และอาวุธเสริมอื่นๆ สามารถเก็บไว้ในแขนขาของแฟล็กได้ นอกจากนี้ยังมีฮาร์ดพอยท์ที่อยู่บนเกราะข้างข้อศอกและข้อเข่าสำหรับติดตั้งอุปกรณ์ต่างๆ แฟล็กที่ใช้งานได้หลากหลายสามารถปรับให้เข้ากับสภาพแวดล้อมและบทบาทการต่อสู้ที่แตกต่างกันโดยการเปลี่ยนชิ้นส่วนและอุปกรณ์ ส่งผลให้รูปแบบภาคพื้นดินมีเกราะพิเศษ รูปแบบการลาดตระเวนทางอากาศ และรูปแบบที่ใช้บนอวกาศ เป็นต้น

ในปี ค.ศ. 2312 แม้ว่าโมบิลสูทที่ขับเคลื่อนโดย GN ไดรฟ์ [T] จะกลายเป็นมาตรฐานใหม่ของกองทัพสหพันธ์โลก แต่ยูเนี่ยนแฟล็กและโมบิลสูทรุ่นเก่าอื่นๆ ของสามขั้วอำนาจก็ยังคงอยู่ประจำการในกองทัพและยังถูกทาสีให้ใหม่ นอกจากนี้ โมบิลสูทที่ใช้พลังงานแสงอาทิตย์ยังแข็งแกร่งกว่าโมบิลสูทที่ใช้ GN ไดรฟ์ [T] ในแง่ของเวลาการปฏิบัติการ

## อาวุธที่ติดตั้ง

* **ลิเนียร์ไรเฟิล** - ปืนไรเฟิลขนาด 120 มม. ที่ยิงกระสุนผ่านการเร่งความเร็วด้วยแม่เหล็กไฟฟ้า โดยทั่วไปจำเป็นต้องมีการชาร์จในระดับหนึ่งเพื่อยิงอาวุธ แต่สามารถเปลี่ยนไปใช้โหมดพลังงานต่ำเพื่อการยิงที่รวดเร็วในระหว่างการต่อสู้ระยะใกล้ เมื่อโมบิลสูทอยู่ในไฟลท์ฟอร์ม ตัวปืนจะถูกติดไว้บนจมูกของเครื่อง และยังสามารถยิงได้ในโหมดนี้

* **ดีเฟนส์ร็อด** - โล่ปัองกันแบบแท่งเดียวที่ทำจากคาร์บอนแข็งพิเศษ มีขนาดใหญ่กว่าแขนของโมบิลสูท มันทำงานด้วยการหมุนเพื่อความเร็วสูงเพื่อปัดป้องและสะท้อนกระสุนของศัตรู ถูกออกแบบให้มีขนาดเรียวยาวเพื่อให้ไม่ขัดขวางการเคลื่อนที่ของโมบิลสูทบนอากาศ

* **โซนิคเบลด (พลาสม่าซอร์ด)** - มีดสั้นที่ทำมาจาก E-คาร์บอน มีขนาดเล็กพกพาสะดวก (มักเก็บไว้ในแขนของโมบิลสูท) มีกลไกในการสั่นเพื่อสร้างคลื่นเสียงความถี่สูงเพื่อเพิ่มพลังโจมตี นอกจากนี้จากความพยายามพัฒนาบีมเซเบอร์ของยูเนี่ยนและ AEU ทำให้โซนิคเบลดมีกลไกการโฟกัสพลาสม่าเพื่อสร้างเป็นพลาสม่าซอร์ด

* **20มม. แมชชีนกัน** - อาวุธปืนกลขนาดเล็กที่ติดตั้งอยู่ทางด้านซ้ายของบล็อคห้องนักบินของแฟล็ก ทำหน้าที่คล้ายกับปืนวัลแคน มีพลังการโจมตีต่ำแต่อัตราการยิงสูง มักใช้สำหรับการทำลายมิสไซล์หรือจำกัดเคลื่อนไหวของศัตรู (อาวุธชนิดนี้ไม่เคยใช้ในฉบับอนิเมะ)

* **มิสไซล์** -

## รุ่นดัดแปลง

* SVMS-01E เกรแฮมยูเนี่ยนแฟล็กคัสต้อม
* SVMS-01O โอเวอร์แฟล็ก
* SVMS-01SG ยูเนี่ยนแฟล็กกราวด์แพคเกจเชลล์ไทป์
* SVMS-01OP ยูเนี่ยนแฟล็กออร์บิทแพคเกจ
* SVMS-01AS ยูเนี่ยนแฟล็กเอโร่ไทป์สกายแพคเกจ

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ)